Q=3	C=1	SS=1	LS=1	PS=1	DC=0	LC=0	SD=0	BS=4	G0=126	G1=98	G2=33	DLID=az_RU	BODY=Биз мәсиһи бирлијини неҹә мөһкәмләндирә биләрик? | Тәлим\nҜөзәтчи гүлләси (тәлим нәшри) | Март 2016\nДИЛИ: Aзәрбајҹан (кирил әлифбасы) Јава дили Јапонија жест дили Азәрбајҹан (латын әлифбасы) Америка жест дили Ангола жест дили Арҝентина жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Исвеч Испанија жест дили Италија жест дили Кирибати Колумбија жест дили Литва Македонија Мексика жест дили Непал Ниас Нидерланд Норвеч Перу жест дили Полша жест дили Самоа Соломон Адалары пиҹини Тувалу Украјна Финландија жест дили Фиҹи Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (каро) батак (тоба) башгырд бенгал бикол болгар варај волајта ган гуарани гуҹарат гырғыз дхолуо ермәни ермәни (гәрб) естон занде ибанаг ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар михе монгол море ндау ндебеле (Зимбабве) нјунгве олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тетум (Дили) тигре ток-писин тсва тумбука түрк түркмән урду урһобо фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү һилигајнон һинд һири-моту әрәб өзбәк\nМәсиһи бирлијини мөһкәмләндирин\n«Онун васитәсилә бүтүн бәдән үзвләри һәмаһәнҝ сурәтдә бирләшиб... гаршылыглы фәалијјәт ҝөстәрир» (ЕФЕС. 4:16).\nНӘҒМӘ: 53, 107\nМүждәнин тәблиғи бизи неҹә бирләшдирир?\nЈығынҹагда бирлији горумаг үчүн нә едә биләрик?\nӘрлә арвад араларындакы бирлији горумаг үчүн нә едә биләр?\n1. Та әзәлдән Аллаһын ишләрини нә сәҹијјәләндирирди?\nТА ӘЗӘЛДӘН хилгәт аләминдә јекдиллик өзүнү ҝөстәриб. Јеһованын илк јаратдығы варлыг, һикмәтин тәҹәссүмү белә демишди: «Онун [Јеһованын] јанында уста кими чалышырдым, һәр ҝүн көнлүнү шад едирдим» (Мәс. 8:30). Ата илә Оғул чијин-чијинә чалышараг дүнјаны хәлг едирди. Бу ҝүн бизи әһатә едән зәнҝин ҹанлы аләм онларын бирҝә әмәјинин бәһрәсидир. Дүнјанын хәлг олунмасындан сонра да Аллаһын Өз хидмәтчиләринә бујурдуғу бүтүн ишләр әмәкдашлыг руһунда јеринә јетирилирди. Нуһун ҝәми тикмәси, сәһрада мүгәддәс чадырын гурулмасы, сөкүлмәси вә дашынмасы бирҝә зәһмәт тәләб едирди. Һәтта мәбәддә Јеһованын шәнинә чалынан мусигиләрдә, аһәнҝдар сурәтдә уҹалан һәмд-сәна нәғмәләриндә дә әмәкдашлыг сезилирди. Бәли, әл-әлә вериб чалышмадан бу ишләрин һеч бирини ҝөрмәк мүмкүн олмазды (Јар. 6:14—16, 22; Сај. 4:4—32; 1 Салн. 25:1—8).\n2. а) Биринҹи әсрдәки јығынҹаға һансы ҹәһәт хас иди? б) Бу мәгаләдә һансы суаллар арашдырылаҹаг?\n2 Әмәкдашлыг биринҹи әсрдәки мәсиһи јығынҹағына да хас иди. Һәвари Булус демишди ки, мәсһ олунмушларын мүхтәлиф әнамлары, мүхтәлиф хидмәт нөвләри вә мүхтәлиф фәалијјәтләри олса да, онларын һамысы бир бәдәнин үзвләридир. Бу бәдәнин башы исә Иса Мәсиһ иди. (1 Коринфлиләрә 12:4—6, 12 ајәләрини охујун.) Бәс бизим һаггымызда нә демәк олар? Мүждәнин тәблиғ едилмәсиндә һәмаһәнҝ сурәтдә неҹә бирләшә биләрик? Јығынҹагда, еләҹә дә аиләдә неҹә әмәкдашлыг едә биләрик?\nТӘБЛИҒ ИШИНДӘ ӘМӘКДАШЛЫГ\n3. Һәвари Јәһја вәһјдә нә ҝөрмүшдү?\n3 Ерамызын биринҹи әсринин сонунда һәвари Јәһја вәһјдә једди мәләк ҝөрдү. Онларын һәр бири кәрәнај чалырды. Бешинҹи мәләк кәрәнај чаланда Јәһја ҝөјдән јерә дүшмүш бир улдуз ҝөрдү. Улдузун әлиндә ачар вар иди. О, һәмин ачарла дибсиз гујуну ачды. Орадан гаты түстү чыхды, түстүнүн ичиндән исә чәјирткәләр чыхды. Мараглысы будур ки, чәјирткәләр биткиләрә јох, алынларында Аллаһын мөһүрү олмајан адамлара һүҹум етдиләр (Вәһј 9:1—4). Јәһјаја јахшы мәлум иди ки, чәјирткә ордусу мәһсула неҹә зәрәр вура биләр. Мәсәлән, Мусанын дөврүндә чәјирткәләр Мисири кор ҝүнә гојмушду (Чых. 10:12—15). Јәһјанын вәһјдә ҝөрдүјү чәјирткәләр Јеһованын һөкм хәбәрини бәјан едән мәсһ олунмушлары тәсвир едир. Инди онлара јер үзүндә јашамаға үмид едән милјонларла инсан гошулуб. Вәһдәт ичиндә ҝөрдүјүмүз тәблиғ иши јалан динләр васитәсилә дүнјаја һөкмранлыг едән Шејтанын һакимијјәтинә бөјүк зәрбә вурур.\n4. Аллаһын халгына һансы иш тапшырылыб вә онлар бу иши јалныз нәјин сајәсиндә јеринә јетирә биләрләр?\n4 Нә гәдәр ки, бу шәр дүнјанын сону ҝәлмәјиб Јеһованын халгы мүждәни тәблиғ етмәлидир. Бу, олдугҹа бөјүк ишдир (Мәт. 24:14; 28:19, 20). Биз сусајан һәр кәси һәјат сујуну һавајы ичмәјә дәвәт етмәлијик (Вәһј 22:17). Мәсиһи јығынҹағынын үзвү кими, бу иши неҹә јеринә јетирә биләрик? Јалныз һәмаһәнҝ сурәтдә бирләшиб гаршылыглы фәалијјәт ҝөстәрмәклә (Ефес. 4:16).\n5, 6. Тәблиғ иши бизи неҹә бирләшдирир?\n5 Падшаһлыг мүждәсини мүмкүн гәдәр чох инсана чатдырмаг үчүн биз мүтәшәккил сурәтдә тәблиғ етмәлијик. Буна ҝөрә дә јығынҹаг ҝөрүшләриндә, мәсәлән, тәблиғ ҝөрүшләриндә ҝөстәришләр алырыг. Бу ҝөстәришләр бизи вәһдәт һалында хидмәт етмәјә һазырлајыр. Биз сөзләримизлә вә Мүгәддәс Китаба әсасланан нәшрләр васитәсилә бу хәбәри бүтүн дүнјаја јајырыг. Индијәдәк милјонларла белә нәшр пајламышыг. Бәзән хүсуси тәблиғ кампанијасы тәшкил олунур. Белә кампанијаларда иштирак едәндә биз милјонларла инсанын сырасына гошулмуш олуруг. Һамымыз бирликдә исә ҝөјүн үзү илә учан вә мүждәни ҹар чәкән мәләкләрлә әмәкдашлыг едирик (Вәһј 14:6).\n6 «Иллик фәалијјәт» китабындан бүтүн дүнјада ҝөстәрдијимиз фәалијјәтин үмуми нәтиҹәләри барәдә охумаг неҹә дә хошдур! Бир дүшүнүн, реҝионал, хүсуси вә бејнәлхалг топлантылар үчүн дәвәтнамә пајламаг бизи неҹә бирләшдирир. Бу топлантыларда һамымыз ејни руһани гиданы алырыг. Орада тәгдим олунан мәрузәләрдә, тамаша вә сәһнәҹикләрдә Јеһоваја бүтүн варлығымызла хидмәт етмәјин ваҹиблији вурғуланыр. Мәсиһин өлүмүнү анма мәрасими дә бизи бирләшдирир. Биз һәр ил нисанын 14-ү ҝүн батандан сонра топлашыб һәмин мәрасими гејд едирик. Бунунла һәм лүтфүнә ҝөрә Аллаһа миннәтдар олдуғумузу, һәм дә Мәсиһин әмринә итаәт етдијимизи ҝөстәририк (1 Кор. 11:23—26). Бу мәрасим јалныз вәфтиз олунмуш Шаһидләр үчүн дејил. Анма мәрасиминдән әввәлки һәфтәләр әрзиндә биз бирликдә чалышараг јығынҹағымызын әразисиндәки инсанлары бу мүһүм мәрасимә дәвәт едирик.\n7. Бирҝә чалышмағымызын сајәсиндә нәјә наил олуруг?\n7 Чәјирткә тәкбашына чох шеј едә билмәз. Ејнилә, биз дә тәкбашына бүтүн инсанлара тәблиғ едә билмәрик. Лакин бир јумруг кими бирләшиб чалышдығымыз үчүн милјонларла инсана шәрәфә вә һәмдә лајиг олан Јеһованы танытдырмаға мүвәффәг олуруг. Анҹаг биз башга саһәләрдә дә әмәкдашлыг едәрәк Аллаһын халгы арасындакы бирлијә төһфә верә биләрик.\n8, 9. а) Һәвари Булус јығынҹагда бирлији горумағын ваҹиблијини һансы нүмунә әсасында ҝөстәрмишди? б) Биз јығынҹагда неҹә әмәкдашлыг едә биләрик?\n8 Һәвари Булус Ефесдәки мәсиһиләрә јаздығы мәктубунда јығынҹағын неҹә тәшкил олундуғуну изаһ етмишди. О һәмчинин јазмышды ки, јығынҹагда һәр кәс һәр шејдә инкишаф етмәлидир. (Ефеслиләрә 4:15, 16 ајәләрини охујун.) Бу мәгсәдә чатмаға бизә нә көмәк едә биләр? Һәвари јығынҹағы инсан бәдәни илә мүгајисә етмиш вә изаһ етмишди ки, башы Мәсиһ олан јығынҹаг онун рәһбәрлији алтында вәһдәтдәдир. Сонра һәвари «мүхтәлиф ваҹиб роллары јеринә јетирән ојнаглар васитәсилә» гаршылыглы фәалијјәт ҝөстәрмәкдән данышмышды. Јашлы вә ја ҹаван, ҝүҹлү вә ја зәиф олмағымыздан асылы олмајараг, һәр биримиз јығынҹағын бирлијинә вә руһанилијинә неҹә төһфә верә биләрик?\n9 Әсас амил Исанын јығынҹагда рәһбәрлик етмәк үчүн тәјин етдији ағсаггаллара һөрмәт етмәк вә табе олмагдыр (Ибр. 13:7, 17). Бу, һәмишә асан олмур. Анҹаг Аллаһдан көмәк диләјә биләрик. Онун мүгәддәс руһу бизә ағсаггалларын ҝөстәришләринә әмәл етмәјә көмәк едәҹәк. Беләликлә, әҝәр һәрдән ҝөстәришә табе олмаг истәмириксә, нә етмәлијик? Тәвазөкар олмагла, ағсаггалларла әмәкдашлыг етмәклә јығынҹаға неҹә көмәк едә биләҹәјимиз барәдә дүшүнмәлијик. Белә етсәк, јығынҹагда бирлик һөкм сүрәр вә бир-биримизә мәһәббәтимиз даһа да артар.\n10. Јығынҹаг хидмәтчиләри јығынҹағын бирлији үчүн неҹә чалышырлар? (Мәгаләнин әввәлиндәки шәклә бахын.)\n10 Јығынҹаг хидмәтчиләри јығынҹағын бирлији үчүн чох чалышырлар. Јашындан асылы олмајараг, бу гардашлар јығынҹагда фәдакарҹасына мүхтәлиф ишләри иҹра едирләр. Јығынҹағын бүтүн үзвләри онларын чәкдији зәһмәтин хејрини ҝөрүр. Мәсәлән, онлар ағсаггаллара көмәк едир, диггәт јетирирләр ки, тәблиғ үчүн еһтијатда әдәбијјат олсун. Ибадәт евинин тәмизлијинә, тәмиринә бахырлар, ҝөрүшләрә ҝәләнләри гаршылајырлар. Бу гардашларла әмәкдашлыг едәндә јығынҹағын рәван фәалијјәт ҝөстәрмәсиндә бизим дә пајымыз олур. (Һәвариләрин ишләри 6:3—6 ајәләри илә мүгајисә един.)\n11. Ҹаванлар јығынҹағын бирлији үчүн нә едә биләрләр?\n11 Бир чох ағсаггаллар илләрдир ки, јығынҹағын мәсулијјәтләрини чијинләриндә дашыјырлар. Анҹаг инди јаша долублар дејә, даһа әввәлки гәдәр чох иш ҝөрә билмирләр. Белә олан һалда ҹаван гардашларын бөјүк көмәји дәјә биләр. Дүздүр, ола биләр, онларын тәҹрүбәси чох дејил, амма тәлим алдыгдан сонра јығынҹагда үзәрләринә даһа чох мәсулијјәт ҝөтүрә биләрләр. Јығынҹаг хидмәтчиләри чалышсалар, ҝәләҹәкдә ағсаггал кими хидмәт едә биләрләр (1 Тим. 3:1, 10). Бәзи ҹаван ағсаггаллар даһа чох инкишаф едәрәк рајон нәзарәтчиси олуб, бир чох јығынҹагларда баҹы-гардашлара хидмәт едирләр. Ҹаванларын хидмәт етмәјә һазыр олмасы бизи чох севиндирир. (Зәбур 110:3; Ваиз 12:1 ајәләрини охујун.)\n12, 13. Аилә үзвләринин бир-бирилә әмәкдашлыг етмәсинә нә көмәк едә биләр?\n12 Ҝәлин мөвзумузу бир аз да давам етдирәк вә ҝөрәк аиләдә неҹә әмәкдашлыг едә биләрик. Чохлары фикир вермишләр ки, һәр һәфтә сәмәрәли аиләви ибадәт кечирмәк валидејнләрлә ушагларын мүнасибәтини даһа да мөһкәмләндирир. Аиләви ибадәт заманы руһани мөвзулар диггәт мәркәзиндә олдуғу үчүн аилә телләри мөһкәмләнир. Тәблиғ етмәји мәшг етмәјин сајәсиндә аилә үзвләри даһа мәһарәтлә тәблиғ едә билирләр. Үстәлик, аилә үзвләри бир-бирилә Аллаһын Кәламы барәдә фикирләрини бөлүшәндә бир-биринә јахынлашырлар. Ахы онларын һамысы ејни Аллаһы севир вә Онун ирадәсини јеринә јетирмәк истәјир.\nАиләви ибадәт валидејнләрлә ушагларын мүнасибәтини мөһкәмләндирир (12 вә 15-ҹи абзаслара бахын)\n13 Бәс әрлә арвад бир-бирилә неҹә әмәкдашлыг едә биләр ки, Јеһованын үрәјини севиндирсинләр? Һәм әр, һәм дә арвад Јеһоваја сәдагәтлә хидмәт едәндә, араларында бирлик олур. Бу исә һәр икисини хошбәхт едир. Ибраһимлә Сара, Исһагла Рәфәгә, Әлгәна илә Һәннә бир-биринә өз севҝиләрини изһар едирдиләр. Биз дә белә етмәлијик (Јар. 26:8; 1 Ишм. 1:5, 8; 1 Бут. 3:5, 6). Бу, әрлә арвады бир-биринә бағлајыр вә сәмави Аталарына даһа да јахынлашдырыр. (Ваиз 4:12 ајәсини охујун.)\n14. Һәјат јолдашыныз Јеһоваја хидмәт етмирсә, никаһынызы мөһкәм сахламаг үчүн нә едә биләрсиниз?\n14 Мәсиһиләр имансызларла ејни бојундуруға ҝирмәмәлидирләр (2 Кор. 6:14). Анҹаг елә баҹы-гардашларымыз вар ки, һәјат јолдашлары онларын иманына шәрик дејил. Бәзиләри һәгигәти өјрәнәндә артыг аиләли олублар. Бунунла белә, һәјат јолдашы Јеһованын Шаһиди олмајан баҹы-гардашлар Мүгәддәс Китабын мәсләһәтләри илә јашаса, аиләдә әмин-аманлыг олар. Бунун үчүн онлар, Аллаһын ганунуну позмамаг шәртилә, мүмкүн олдуғу гәдәр һәјат јолдашлары илә әмәкдашлыг етмәлидирләр. Бу, асан дејил, анҹаг бунун үчүн зәһмәт чәкмәјә дәјәр. Киминсә һәјат јолдашы јығынҹагдан узаглашанда да Мүгәддәс Китаб принсипләринә әмәл етмәк чәтин олур. Бу, Мери адлы баҹынын да башына ҝәлмишди. О, һәјат јолдашы Дејвид илә бирликдә Јеһоваја хидмәт едирди. Анҹаг сонра Дејвид јығынҹагдан узаглашды вә тәхминән 25 ил јығынҹаға ҝәлмәди. Мери исә јығынҹаглардан, топлантылардан галмырды, евдә Мүгәддәс Китаб принсипләринә ујғун давранырды, алты ушағыны Јеһованын јолунда бөјүдүрдү. Ушаглар бөјүјүб евдән ҝедәндә Мери өзүнү чох тәнһа һисс едирди. Һәмин араларда Дејвид Меринин онун үчүн үздә сахладығы журналлары охумаға башлады. Бир гәдәр сонра јығынҹаглара ҝәлди. Алты јашлы нәвәси һәр дәфә онун үчүн јер сахлајырды. Дејвид ҝәлмәјәндә нәвәси она дејирди: «Баба, сәнин үчүн дарыхырдым». Инди Дејвид севинҹлә Јеһоваја хидмәт едир. Мери исә һәјат јолдашы илә бирликдә Јеһоваја ибадәт етдикләри үчүн чох хошбәхтдир.\n15. Јашлы әр-арвадлар ҹаван аиләләрә неҹә көмәк едә биләрләр?\n15 Шејтанын мәгсәди аиләләри дағытмагдыр. Буна ҝөрә дә ваҹибдир ки, Аллаһын хидмәтчиләри аиләдә бир-бирилә јахшы әмәкдашлыг етсинләр. Нечә ил аиләли олмағыныздан асылы олмајараг, дүшүнүн: сөзләринизлә вә әмәлләринизлә аиләнизи неҹә мөһкәмләндирә биләрсиниз? Јығынҹагдакы јашлылар ҹаван аиләләрә бу саһәдә көмәк едә биләрләр. Һәрдәнбир ҹаван әр-арвады өз аиләви ибадәтинизә дәвәт едә биләрсиниз. Онлара өз нүмунәнизлә ҝөстәрә биләрсиниз ки, нечә ил аиләли олмағын фәрги јохдур, мәһәббәт вә бирлик һәмишә аиләдә лабүддүр (Тит. 2:3—7).\n«ҜӘЛИН ЈЕҺОВАНЫН ДАҒЫНА... ГАЛХАГ»\n16, 17. Аллаһын вәһдәтдә олан хидмәтчиләри нәји сәбирсизликлә ҝөзләјирләр?\n16 Бајрам вахты Јерусәлимдәки мәбәддә Јеһоваја һәмд едән исраиллиләри тәсәввүрүнүзә ҝәтирин. Онлар Јерусәлимә ҝәлмәк үчүн јола тәдарүк ҝөрүрдүләр, јолда бир-биринә көмәк едирдиләр, Јерусәлимә чатанда исә мәбәддә бирлик ичиндә ибадәт едирдиләр. Бүтүн бунлар үчүн әмәкдашлыг етмәк лазым иди (Лука 2:41—44). Биз дә јени дүнјаја ҝедән јолда јеријирик. Бизә дә һәмаһәнҝ сурәтдә бирләшиб әмәкдашлыг етмәк лазымдыр. Бунун үчүн һәмишә чалышмалыјыг. Дүшүнүн, бәлкә, сизә бу саһәјә даһа чох диггәт јетирмәк лазымдыр?\n17 Гаршыда бизи ҝөзәл ҝәләҹәк ҝөзләјир. Биз артыг гармагарышыг, парчаланмыш дүнјадан чыхмышыг. Инди Әшија вә Микә пејғәмбәрин дедији сөзләр ҝөзүмүзүн габағында јеринә јетир — Аллаһын халгы вәһдәт ичиндә «Јеһованын дағына» галхыр (Әшј. 2:2—4; Микә 4:2—4 ајәләрини охујун). Һәгигәтән дә, «заманын сонунда» Јеһоваја етдијимиз ибадәт пак, али зирвәјә уҹалыб. Анҹаг ҝүн ҝәләҹәк бүтүн бәшәријјәт һәмаһәнҝ сурәтдә бирләшиб әмәкдашлыг едәҹәк. Һәмин вахт севинҹимизин һәдди-һүдуду олмајаҹаг, бәхтәвәр инсанлар олаҹағыг!\nҜәнҹләр, вәфтиз олунмаға һазырсыныз?\nҜәнҹләр, вәфтиз олунмаға неҹә һазырлаша биләрсиниз?\nЈеһова халгына һәјат јолунда бәләдчилик едир\nӨз јығынҹағыныза көмәк едә биләрсиниз?\nПејғәмбәрләр кими фәдакар олун!\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Март 2016\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Март 2016\nҜӨЗӘТЧИ ГҮЛЛӘСИ (ТӘЛИМ НӘШРИ) Март 2016


Q=18	C=6	SS=6	LS=6	PS=12	DC=0	LC=0	SD=0	BS=1	G0=15	G1=10	G2=6	DLID=az_RU	BODY=Зәбур 94 | Онлајн Мүгәддәс Китаб | Јени дүнја тәрҹүмәси\nГисасы јердә гојмајан Аллаһ\nНә вахтаҹан писләр бајрам едәҹәк? (3)\nЈеһованын тәрбијә етдији инсан бәхтијардыр (12)\nЈеһова халгыны атмаз (14)\nГанун ады илә пислик төрәдәнләр (20)\n94 Еј Јеһова, гисасы јердә гојмајан Аллаһ,+Еј гисасы јердә гојмајан Аллаһ, нуруну сач! 2 Еј дүнјанын Һакими,+ галх, Мәғрурларын лајигли ҹәзасыны вер.+ 3 Еј Јеһова, нә вахтаҹан,Нә вахтаҹан писләр бајрам едәҹәк?+ 4 Онлар бош-бош, ловға-ловға данышырлар.Бәдәмәл инсанлар өзләри илә өјүнүрләр. 5 Еј Јеһова, халгыны әзиб-тапдалајыр,+Ирсинә зүлм едирләр. 6 Дуллары, гәрибләри өлдүрүрләр,Јетимләри гырырлар. 7 Дејирләр: «Јаһ буну ҝөрмүр,+Јагубун Аллаһы бунлара фикир вермир».+ 8 Баша дүшүн, еј наданлар!Еј ағылсызлар, нә вахт дәрракәниз олаҹаг?+ 9 Гулағы јарадан ешитмәзми? Ҝөзә гурулуш верән ҝөрмәзми?+ 10 Халглары тәрбијә едән тәнбеһ етмәзми?+ Инсанлара билик верән Одур!+ 11 Јеһова инсанын дүшүнҹәләрини билир,Билир ки, онлар пучдур.+ 12 Еј Јаһ, тәрбијә етдијин,+Ганунуну өјрәтдијин инсан нә бәхтијардыр!+ 13 Писләрә гәбир газыланадәк,Ағыр ҝүнләриндә она динҹлик верирсән.+ 14 Јеһова халгыны атмаз,+Ирсини+ тәрк етмәз. 15 Һөкм јенә әдаләтли олаҹаг,Үрәјидүз адамлар она табе олаҹаг. 16 Ким мәним үчүн писләрлә дөјүшәҹәк? Ким мәним үчүн бәдәмәлләрин габағына чыхаҹаг? 17 Јеһова көмәк етмәсәјди,Аз гала јох олмушдум.+ 18 «Ајағым бүдрәјир», — дејәндә Мәһәббәтин мәнә дајаг олду,+ еј Јеһова. 19 Фикирләр мәни чулғајандаМәнә тәсәлли вериб овутдун.+ 20 Ганун ады илә пислик төрәдән+Һагсызлыг тахты* Сәнә мүттәфиг олармы? 21 Онлар салеһә амансыз һүҹум едир,+Ҝүнаһсыза өлүм һөкмү чыхарырлар.+ 22 Јеһова мәнә мөһкәм сығынаҹаг олаҹаг,Аллаһым сығынаҹаг гајамдыр.+ 23 Аллаһ онларын пислијини өз башларына ҝәтирәҹәк,+ Шәр әмәлләри илә өзләрини мәһв едәҹәк. Аллаһымыз Јеһова онлары мәһв едәҹәк.+\n^ Јахуд һөкмдарлары, һакимләри.


Q=9	C=2	SS=0	LS=2	PS=4	DC=0	LC=0	SD=0	BS=1	G0=41	G1=20	G2=9	DLID=az_RU	BODY=Һәвариләрин ишләри 12 | Онлајн Мүгәддәс Китаб | Јени дүнја тәрҹүмәси\nҺәвариләрин ишләри 12:1—25\nЈагубу өлдүрүрләр; Бутрус һәбс едилир (1—5)\nБутрус мөҹүзәви сурәтдә азад едилир (6—19)\nМәләк Һироду вурур (20—25)\n12 Тәхминән һәмин вахт Һирод падшаһ јығынҹагдакылардан бәзиләринә зүлм етмәјә башлады.+ 2 О, Јәһјанын гардашы Јагубу+ гылынҹла өлдүрдү.+ 3 Ҝөрәндә ки, бу иш јәһудиләрин үрәјинҹәдир, Бутрусу да тутдурду. (Бу һадисә Мајасыз чөрәк бајрамы ҝүнләриндә баш вермишди.)+ 4 Бутрусу тутуб зиндана салды+ вә онун кешијини чәкмәк үчүн һәр бири дөрд әсҝәрдән ибарәт дөрд гаровул дәстәси тәјин етди. Һирод ону Пасхадан сонра халгын габағына чыхартмаг нијјәтиндә иди. 5 Беләликлә, Бутрус зинданда иди, јығынҹаг исә онун үчүн ҝеҹә-ҝүндүз дуа едирди.+ 6 Һирод Бутрусу халгын өнүнә чыхартмаг истәдији ҝүнүн ҝеҹәси Бутрус ики әсҝәрин арасында јатмышды. О, ики зәнҹирлә гандалланмышды, ҝөзәтчиләр исә гапынын ағзында дуруб зинданын кешијини чәкирдиләр. 7 Бирдән Јеһованын мәләји пејда олду+ вә һүҹрә ишыгланды. Мәләк Бутрусун бөјрүнә тохунуб ону ојатды вә деди: «Тез ол, дур!» Бутрусун әлләриндәки зәнҹирләр ачылыб јерә дүшдү.+ 8 Мәләк деди: «Әјнини ҝејин, сәндәлини ајағына кечир». Бутрус онун дедијини етди. Сонра мәләк деди: «Үст палтарыны ҝејин, далымҹа ҝәл». 9 Бутрус һүҹрәдән чыхыб мәләјин далынҹа ҝетди. О, мәләјин етдији шејләрин ҝерчәк олдуғуну билмирди. Она елә ҝәлирди ки, ҝөрдүкләри бир рөјадыр. 10 Онлар биринҹи вә икинҹи гаровул дәстәсинин јанындан кечәндән сонра шәһәрә ачылан дәмир дарвазанын габағына ҝәлдиләр. Дарваза өз-өзүнә ачылды. Онлар чыхыб күчә илә ҝетдиләр. Гәфләтән мәләк Бутрусдан ајрылды. 11 Онда Бутрус нә баш вердијини анлајыб деди: «Инди баша дүшүрәм ки, Јеһова Өз мәләјини ҝөндәриб мәни Һиродун әлиндән гуртарды вә јәһуди халгынын үмидләрини боша чыхартды».+ 12 Бутрус буну анлајандан сонра Марк ләгәбли Јәһјанын+ анасы Мәрјәмин евинә ҝетди. Орада чохлу шаҝирд јығышыб дуа едирди. 13 Бутрус гапыны дөјдү, Рода адлы гуллугчу гыз гапыја чыхды. 14 О, Бутрусун сәсини таныјанда севинҹиндән гапыны да ачмады, ичәри гачыб Бутрусун гапынын ағзында дурдуғуну орадакылара хәбәр верди. 15 Онлар гыза дедиләр: «Башына һава ҝәлиб?» Лакин гыз исрарла Бутрусун ҝәлдијини дејирди. Онда шаҝирдләр дедиләр: «Бу, онун мәләјидир». 16 Бутрус исә гапыны дөјүрдү. Гапыны ачанда Бутрусу ҝөрүб тәәҹҹүбләндиләр. 17 О, әли илә ишарә едиб онлары сакитләшдирди. Сонра Јеһованын ону зиндандан неҹә чыхартдығыны әтрафлы нәгл едиб тапшырды: «Бунлары Јагуба+ вә диҝәр гардашлара чатдырын». Буну дејиб евдән чыхды вә башга јерә ҝетди. 18 Сәһәр ачыланда әсҝәрләрин арасына чахнашма дүшдү, чүнки һеч ким Бутрусун һара јоха чыхдығыны билмирди. 19 Һирод һәр јери әләк-вәләк еләди, ону тапмајанда ҝөзәтчиләри сорғу-суала чәкди, сонра да әмр етди ки, онлары ҹәзаландырсынлар.+ Һирод Јәһудијјәдән Гејсәријјәјә ҝетди вә бир мүддәт орада галды. 20 О, Сур вә Сидон әһалисинә гаршы бәрк гәзәбләнмишди. Онлар бирләшиб Һиродун јанына ҝәлдиләр вә падшаһын ешикағасы Бласты өз тәрәфләринә чәкиб онун васитәсилә падшаһла барышмаг истәдиләр, чүнки онларын өлкәсини падшаһын вилајәти әрзагла тәмин едирди. 21 Бир ҝүн ҹамаат топлашанда Һирод шаһ либасыны ҝејиб һаким күрсүсүнә отурду вә халга хитаб етди. 22 Ора топлашмыш ҹамаат исә: «Бу, инсан сәси дејил, бу, аллаһ сәсидир!» — дејәрәк гышгырмаға башлады. 23 Јеһованын мәләји һәмин андаҹа Һироду вурду, чүнки о, Аллаһы шәрәфләндирмәди. Һирод хәстәләнди, гурдлар ону једи вә о өлдү. 24 Јеһованын сөзү исә вүсәт алыр, һәр јана јајылырды.+ 25 Барнәба+ илә Шаул Јерусәлимдә јардымла бағлы ишләрини баша чатдырдылар+ вә Марк ләгәбли Јәһјаны да өзләри илә ҝөтүрүб+ ҝери гајытдылар.\nҺәвариләрин ишләри 12


Q=8	C=5	SS=3	LS=1	PS=0	DC=1	LC=0	SD=0	BS=4	G0=203	G1=181	G2=118	DLID=az_RU	BODY=Јеһованын Шаһидләринин азад ибадәт уғрунда апардыглары һүгуги мүбаризә | Аллаһын Падшаһлығы\nАзад ибадәт уғрунда мүбаризә\nМәсиһ өз давамчыларына рәсми олараг танынмаг вә Аллаһын ганунларына ујғун јашамаг уғрунда мүбаризә апармаға көмәк едир\n1, 2. а) Аллаһын Падшаһлығынын вәтәндашлары олдуғунузу нә сүбут едир? б) Нәјә ҝөрә Јеһованын Шаһидләри бәзән дини азадлыглары уғрунда мүбаризә апармалы олурдулар?\nӘҜӘР сиз Јеһованын Шаһидисинизсә, демәли, Аллаһын Падшаһлығынын вәтәндашысыныз. Буну сүбут етмәк үчүн нә паспорта, нә дә башга бир һүгуги сәнәдә еһтијаҹ вар. Бунун үчүн Јеһова Аллаһа ибадәт етмәк кифајәтдир. Һәгиги ибадәт тәкҹә сизин инанҹларыныздан ибарәт дејил. Бура сизин әмәлләриниз — Аллаһын Падшаһлығынын ганунларына итаәт етмәјиниз дахилдир. Аллаһа ибадәт Онун хидмәтчиләринин һәјатынын һәр саһәсинә өз тәсирини ҝөстәрир, бура ушагларын тәрбијәси вә мүалиҹә сечими дә дахилдир.\n2 Вәтәндашлығымыз бизим үчүн чох гијмәтлидир. Анҹаг јашадығымыз дүнјада чохлары бизим Аллаһын Падшаһлығынын тәбәәләри олмағымыза вә онун ганунларына ујғун јашамағыныза һөрмәтлә јанашмыр. Елә вахтлар олуб ки, бәзи һөкумәт нүмајәндәләри ибадәт етмәк һүгугумуза мәһдудијјәтләр гојмаға, һәтта фәалијјәтимизи тамамилә ләғв етмәјә чалышмышлар. Бәзән Мәсиһин тәбәәләри Падшаһлығын ганунларына ујғун јашамаг уғрунда мүбаризә апармалы олмушлар. Бурада тәәҹҹүблү һеч нә јохдур. Чүнки гәдимдә дә Јеһованын халгы Она азад шәкилдә ибадәт етмәк уғрунда тез-тез мүбаризә апармалы олурду.\n3. Шаһзадә Әстәрин дөврүндә Аллаһын халгы нәјин уғрунда мүбаризә апармалы олмушду?\n3 Мисал үчүн, шаһзадә Әстәрин ҝүнләриндә дә Аллаһын халгы јашамаг уғрунда мүбаризә апармалы олмушду. Нә үчүн? Чүнки сарајда јүксәк мөвге тутан залым Һәман Фарс һөкумәтинин шаһы Аһашвероша тәклиф етмишди ки, «ганунлары диҝәр халгларын ганунларындан [фәргли]» олдуғу үчүн сәлтәнәтин бүтүн әјаләтләриндә јашајан јәһудиләрин һамысы өлдүрүлсүн (Әст. 3:8, 9, 13). Бәс белә бир вәзијјәтдә Јеһова Өз хидмәтчиләрини дарда гојдуму? Әлбәттә, јох! Әстәрлә Мәрдәһај Фарс шаһындан Аллаһын халгыны мүдафиә етмәји хаһиш едәндә Јеһова онларын ҹәһдләринә хејир-дуа верди (Әст. 9:20—22).\n4. Бу фәсилдә нәји мүзакирә едәҹәјик?\n4 Бәс мүасир дөвр һаггында нә демәк олар? Әввәлки фәсилдән ҝөрдүјүмүз кими, бәзән һөкумәт нүмајәндәләри Јеһованын Шаһидләринә гаршы чыхырдылар. Бу фәсилдә исә онларын бизим ибадәтимизә неҹә мане олмаға чалышдыглары барәдә данышаҹағыг. Әсас етибарилә үч саһәни нәзәрдән кечирәҹәјик: 1) бир тәшкилат кими фәалијјәт ҝөстәрмәк вә истәдијимиз кими ибадәт етмәк һүгугумузун олдуғуну, 2) Мүгәддәс Китаб принсипләринә мүвафиг тибби мүалиҹә сечмәк һүгугумузун олдуғуну вә 3) валидејнләрин Јеһованын нормаларына ујғун шәкилдә ушагларына тәрбијә вермәк һүгугларынын олдуғуну. Бу саһәләри арашдырдыгҹа Падшаһлығын садиг вәтәндашларынын бу дәјәрли вәтәндашлығы горумаг үчүн ҹәсарәтлә неҹә мүбаризә апардыгларыны вә онларын бу ҹәһдләринә Аллаһын неҹә хејир-дуа вердијини ҝөрәҹәјик.\nРәсми сурәтдә танынмаг вә әсас азадлыглар уғрунда мүбаризә\n5. Рәсми сурәтдә танынмағын һәгиги мәсиһчиләр үчүн һансы хејри вар?\n5 Јеһоваја ибадәт етмәк үчүн бизә инсан һөкумәтләри тәрәфиндән рәсми сурәтдә танынмаға еһтијаҹ вармы? Хејр. Анҹаг рәсми сурәтдә танынмағымыз Аллаһа ибадәтимизи асанлашдырыр: биз Падшаһлыг вә Конгрес залларында сәрбәст шәкилдә топлаша билир, Мүгәддәс Китаба әсасланан әдәбијјатлар нәшр едә вә мүхтәлиф өлкәләрә идхал едә билирик, еләҹә дә манеәсиз шәкилдә хош хәбәри башгалары илә бөлүшә билирик. Бир чох өлкәләрдә Јеһованын Шаһидләри рәсми шәкилдә гејдијјатдан кечибләр вә диҝәр рәсми динләрин нүмајәндәләри кими, онлар да азад шәкилдә ибадәт едә билирләр. Бәс әҝәр һөкумәт бизи гејдијјатдан кечирмирсә вә ја азадлығымыза мәһдудијјәтләр гојмаға чалышырса, онда неҹә?\n6. Австралијада Јеһованын Шаһидләри 1940-ҹы илләрин әввәлләриндә һансы чәтинликлә үзләшмишдиләр?\n6 Австралија. 1940-ҹы илләрин әввәлләриндә Австралијанын ҝенерал-губернатору етигадларымызын һәрби-игтисади вәзијјәт үчүн «чох зәрәрли» олдуғуну дүшүнүрдү. Јеһованын Шаһидләринин фәалијјәтинә гадаға гојулду. Онлар ачыг шәкилдә јығылмаг вә тәблиғ етмәк имканындан мәһрум олдулар, Бејтел бағланды вә Падшаһлыг заллары мүсадирә едилди. Һәтта Мүгәддәс Китаба әсасланан нәшрләрә белә гадаға гојулду. Анҹаг бир нечә ил ҝизлин шәкилдә фәалијјәт ҝөстәрдикдән сонра австралијалы Шаһидләр, ахыр ки, ағ ҝүнә чыхдылар. 1943-ҹү ил ијунун 14-дә Австралијанын Али Мәһкәмәси гадағаны ләғв етди.\n7, 8. Русијадакы гардашларымызын азад ибадәт етмәк уғрунда онилликләр әрзиндә апардыглары мүбаризә барәдә данышын.\n7 Русија. Онилликләр әрзиндә Јеһованын Шаһидләри Совет Иттифагында гадаға алтында олсалар да, нәһајәт, 1991-ҹи илдә рәсми гејдијјатдан кечдиләр. 1992-ҹи илдә, ССРИ дағыландан сонра, онлар Русија Федерасијасы тәрәфиндән гејдијјата алындылар. Анҹаг сајымызын сүрәтлә артмасы бәзи дүшмәнләри, хүсусилә дә Рус Православ килсәси илә әлагәси олан инсанлары гыҹыгландырмаға башлады. 1995—1998-ҹи илләр әрзиндә әлејһдарлар дүз беш дәфә Јеһованын Шаһидләринә гаршы ҹинәјәт иши галдырмаға ҹәһд ҝөстәрдиләр. Һәр дәфәсиндә дә ҹинајәт төрәдилдијинә даир һеч бир дәлил тапылмырды. Анҹаг онлар тәслим олмурдулар вә нәһајәт, 1998-ҹи илдә бизә гаршы мүлки иш галдырдылар. Әввәлҹә мәһкәмә Јеһованын Шаһидләринин хејринә гәрар версә дә, дүшмәнләр бу гәрарла разылашмајыб мәһкәмәнин һөкмүнә гаршы шикајәт вердиләр вә 2001-ҹи илин мај ајында гәрар ләғв едилди. Һәмин илин октјабр ајындан бу мәсәләјә јенидән бахылмаға башланды вә 2004-ҹү илдә гәрар верилди ки, Јеһованын Шаһидләринин Москвадакы һүгуги гејдијјаты ләғв олунсун вә фәалијјәтләринә гадаға гојулсун.\n8 Бу гәрар ҝүҹлү тәгибләрә сәбәб олду. (2 Тимутијә 3:12 ајәсини охујун.) Шаһидләр ришхәндләрә вә тәһгирләрә мәруз галырдылар. Онларын дини әдәбијјатлары мүсадирә олунду, Аллаһа ибадәт етмәк үчүн иҹарәјә јер ҝөтүрмәк вә ја тикмәк олдугҹа чәтинләшди. Бу ҹүр тәгибләрлә үзләшән баҹы-гардашларын кечирдикләри һиссләри тәсәввүр етмәк елә дә чәтин дејил. 2001-ҹи илдә Јеһованын Шаһидләри Авропа Инсан Һүгуглары Мәһкәмәсинә (АИҺМ) мүраҹиәт етдиләр вә 2004-ҹү илдә Мәһкәмәјә әлавә мәлумат тәгдим етдиләр. 2010-ҹу илдә АИҺМ гәрар чыхартды. Мәһкәмә Русијадакы Шаһидләрин фәалијјәтинә гадаға гојулмасына сәбәбин дини дөзүмсүзлүк олдуғу гәнаәтинә ҝәлди вә гәрар верди ки, Шаһидләрин һәр һансы ҹинајәт төрәтдикләринә даир һеч бир сүбут олмадығындан ашағы инстансија мәһкәмәсинин гәрарыны тәсдигләмәк үчүн дә һеч бир сәбәб јохдур. Даһа сонра Мәһкәмә вурғулады ки, гадағанын мәгсәди Јеһованын Шаһидләрини һүгугларындан мәһрум етмәк олуб. Мәһкәмәнин гәрары Јеһованын Шаһидләринин азад шәкилдә ибадәт етмәк һүгугуна малик олдугларыны тәсдигләди. Русијанын һөкумәт нүмајәндәләри АИҺМ-нин гәрарыны иҹра етмәсәләр дә, бу ҹүр гәләбәләр Аллаһын Русијадакы хидмәтчиләрини үрәкләндирир.\nТитос Мануссакис (9-ҹу абзаса бахын.)\n9-11. Јеһованын халгы Јунаныстанда азад шәкилдә бирҝә ибадәт етмәк үчүн неҹә мүбаризә апарды вә бу һансы бәһрәләр ҝәтирди?\n9 Јунаныстан. 1983-ҹү илдә Титос Мануссакис Крит адасынын Һераклион шәһәриндә Јеһованын Шаһидләринин кичик бир групунун ибадәт ҝөрүшләри кечирмәси үчүн иҹарәјә бир отаг ҝөтүрдү (Ибр. 10:24, 25). Чох кечмәди ки, бир Православ кешиш Шаһидләрин отагдан ибадәт мәгсәди илә истифадә етмәләринә етиразыны билдирәрәк полисә шикајәт етди. Нәјә ҝөрә? Садәҹә она ҝөрә ки, Шаһидләрин инанҹлары Православ килсәсинин инанҹларындан фәргләнир! Титос Мануссакисә вә диҝәр јерли үч Шаһидә гаршы ҹинајәт иши ачылды. Онлара ҹәримә вә икиајлыг һәбс ҹәзасы кәсилди. Аллаһын Падшаһлығынын бу садиг вәтәндашлары мәһкәмәнин гәрарыны азад ибадәт етмәк һүгугларыны позмаг кими гијмәтләндирәрәк һәмин гәрара гаршы шикајәт вердиләр. Өз өлкәләриндә бүтүн мәһкәмә инстансијаларында удуздугдан сонра исә АИҺМ-ә мүраҹиәт етдиләр.\n10 Нәһајәт, 1996-ҹы илдә АИҺМ һәгиги ибадәтин дүшмәнләринә ҝөзләнилмәз зәрбә вуран бир гәрар гәбул етди. Мәһкәмә гејд етди ки, «Јунаныстан ганунуна әсасән, Јеһованын Шаһидләри “танынмыш динләр” сијаһысына дүшүр» вә ашағы инстансија мәһкәмәләринин гәрарлары «иддиачыларын дини азадлығына бирбаша тәсир едиб». Мәһкәмә һәмчинин билдирди ки, «дини етигадларын вә ја бу етигадлары ифадә етмәк үсулларынын гануни олуб-олмадығыны мүәјјәнләшдирмәк» Јунаныстан һөкумәтинин ихтијарына верилмәјиб. Шаһидләрин әлејһинә олан һөкмләр ләғв олунду вә онларын азад шәкилдә ибадәт етмәк һүгуглары тәсдигләнди!\n11 Бәс бу гәләбә Јунаныстандакы ишләрә сон гојдуму? Тәәссүф ки, јох. Јунаныстанын Кассандреја шәһәриндә буна охшар мәсәлә илә бағлы 12 иллик һүгуги мүбаризә, нәһајәт, 2012-ҹи илдә өз һәллини тапды. Орадакы тәгибләрин сәбәбкары Православ јепископу иди. Һөкумәт Шурасы — Јунаныстанын али инзибати мәһкәмәси — мәсәләни Аллаһын халгынын хејринә һәлл етди. Гәрарда Јунаныстанын Конститусијасынын дини азадлыға зәманәт вермәсинә истинад едилир вә Јеһованын Шаһидләринин танынмыш дин олмадығына даир аддымбашы ирәли сүрүлән иттиһам тәкзиб олунурду. Мәһкәмә гәрар верди: «Јеһованын Шаһидләринин тәлимләриндә ҝизлин һеч нә јохдур вә нәтиҹә етибарилә, онлары танынмыш дин адландырмаг олар». Һал-һазырда Касандрејадакы балаҹа бир јығынҹағын үзвләри ибадәт ҝөрүшләрини өз Падшаһлыг залларында кечирә билдикләри үчүн севинҹләри јерә-ҝөјә сығмыр.\n12, 13. Франсада дүшмәнләр «ганун ады илә пислик [төрәтмәјә]» неҹә чалышдылар вә әлләринә нә кечди?\n12 Франса. Бәзән Аллаһын халгынын дүшмәнләри «ганун ады илә пислик [төрәтмәјә]» чалышырлар. (Зәбур 94:20 ајәсини охујун.) Мисал үчүн, 1990-ҹы илләрин орталарында Франсанын верҝиләр назирлији һәмин өлкәдә Јеһованын Шаһидләри тәрәфиндән истифадә олунан һүгуги шәхсләрдән биринин — Јеһованын Шаһидләри Ҹәмијјәтинин (ЈШҸ) малијјә иши илә бағлы јохлама апармаға башлады. Бу јохламанын әсил мәгсәди бүдҹә назиринин сөзләриндән бәлли олду. О демишди: «Јохлама гануни ләғвә вә ја ҹинајәт иҹраатларынын башланмасына ҝәтириб чыхара биләр,.. бу исә, өз нөвбәсиндә, бизим әразидә ҹәмијјәтин дестабилизасијасына вә ја фәалијјәтинин дајандырылмасына сәбәб ола биләр». Јохлама заманы һеч бир ганун позунтусу ашкар едилмәсә дә, верҝиләр назирлији ЈШҸ-нын үзәринә һәддән артыг јүксәк верҝи гојду. Әҝәр онларын бу фәнди баш тутса, гардашларымыз чыхылмаз вәзијјәтдә галыб филиалы бағламаг, биналары исә сатмаг мәҹбуријјәтиндә галаҹагдылар. Бу, чох ағыр зәрбә иди, анҹаг Аллаһын халгы тәслим олмады. Јеһованын Шаһидләри бу һагсызлыға гаршы гәти етиразларыны билдирдиләр вә нәһајәт, 2005-ҹи илдә АИҺМ-ә шикајәт әризәси тәгдим етдиләр.\n13 Мәһкәмә өз гәрарыны 2011-ҹи илин ијун ајынын 30-да елан етди. Гәрарда дејилирди ки, дин азадлығына әсасән, хүсуси һаллары чыхмаг шәртилә, дөвләт дини етигадларын вә ја онлары һәјата кечирмә үсулларынын ганунилијинә гијмәт вермәмәлидир. Мәһкәмә һәмчинин гејд етмишди: «Бу верҝи... Ҹәмијјәти лазыми вәсаитләрдән мәһрум едәрди, бунунла да Ҹәмијјәт үзвләри ибадәтләрини азад шәкилдә иҹра едә билмәздиләр». Мәһкәмә јекдилликлә Јеһованын Шаһидләринин хејринә гәрар чыхартды! Хошбәхтликдән, Франса һөкумәти мәһкәмәнин тәләбинә әсасән Јеһованын Шаһидләри Ҹәмијјәтиндән алынан верҝиләри фаизлә ҝери гајтарды вә филиалын әмлакынын үзәринә гојдуғу һәбси арадан галдырды.\nҺүгуги һагсызлыглар уҹбатындан әзијјәт чәкән руһани баҹы-гардашларыныз үчүн даима дуа едә биләрсиниз\n14. Азад ибадәт уғрунда мүбаризәдә сиз неҹә иштирак едә биләрсиниз?\n14 Гәдимдә јашамыш Әстәр вә Мәрдәһај кими, бу ҝүн дә Аллаһын халгы Онун бујурдуғу кими азад шәкилдә ибадәт етмәк һүгугу уғрунда мүбаризә апарыр (Әст. 4:13—16). Әлбәттә, һүгуги һагсызлыглар уҹбатындан әзијјәт чәкән руһани баҹы-гардашларыныз үчүн даима дуа етмәклә бу мүбаризәдә сиз дә иштирак едә биләрсиниз. Бу ҹүр дуалар тәгиб вә сынагларла үзләшән һәмиманлыларымыз үчүн әсил көмәкдир. (Јагуб 5:16 ајәсини охујун.) Бәс Јеһова белә дуалара ҹаваб верирми? Мәһкәмәләрдә газандығымыз гәләбәләр буна ҹанлы бир сүбутдур! (Ибр. 13:18, 19).\nЕтигадымыза ујғун тибби мүалиҹә сечмәк һүгугу\n15. Аллаһын халгы гандан истифадә илә бағлы һансы амилләри нәзәрә алыр?\n15 Бу китабын 11-ҹи фәслиндә гејд олундуғу кими, Аллаһын Падшаһлығынын вәтәндашлары Мүгәддәс Китабын гандан јанлыш тәрздә истифадә етмәмәклә бағлы ајдын ҝөстәришинә риајәт едирләр. Анҹаг бу ҝүн дүнјада бу һал ҝениш јајылыб (Јар. 9:5, 6; Лав. 17:11; Һәвариләрин ишләри 15:28, 29 ајәләрини охујун). Биз ганкөчүрмәдән имтина етсәк дә, өзүмүз вә әзизләримиз үчүн Аллаһын ганунларына зидд ҝетмәјән, ејни заманда да мүмкүн гәдәр ән јахшы мүалиҹә үсулу ахтарыб тапмаға чалышырыг. Бир чох өлкәләрин али мәһкәмәләри һәр бир инсанын өз виҹданына вә дини етигадына әсасән истәнилән мүалиҹә үсулуну сечмәк һүгугу олдуғуну гәбул едир. Бәзи өлкәләрдә исә Аллаһын халгы бу мәсәлә илә бағлы ҹидди чәтинликләрлә үзләшир. Ҝәлин бир нечә нүмунәјә бахаг.\n16, 17. Јапонијада бир баҹынын башына һансы дәһшәтли һадисә ҝәлмишди вә онун дуалары неҹә ҹавабландырылды?\n16 Јапонија. Јапонијада јашајан 63 јашлы Мисае Такида адлы евдар бир ханым бөјүк ҹәрраһи әмәлијјат кечирмәли иди. Аллаһын Падшаһлығынын садиг вәтәндашы кими, о, һәкимә ачыг шәкилдә изаһ етди ки, јалныз гансыз мүалиҹәјә разыдыр. Анҹаг әмәлијјатдан бир нечә ај сонра она ган көчүрүлдүјүнү биләндә дәһшәтә ҝәлди. Өзүнү тәһгир олунмуш вә алдадылмыш һисс едән Такида баҹы 1993-ҹү илин ијун ајында һәкимләри вә хәстәхананы мәһкәмәјә верди. Бу һәлим вә мүлајим гадын мөһкәм вә сарсылмаз имана малик иди. Такида баҹы, зәиф олмасына бахмајараг, ағзынаҹан долу олан мәһкәмә залында бир саатдан чох шаһид күрсүсүндә дајанараг ҹәсарәтлә шаһидлик верди. Ахырынҹы дәфә о, мәһкәмәјә өлүмүндән ҹәми бир ај әввәл чыхмышды. Мәҝәр онун бу ҹәсарәти вә иманы бизи риггәтә ҝәтирмир? Такида баҹы бу мүбаризәдә хејир-дуа вермәси үчүн Јеһоваја дурмадан јалвардығыны демишди. О, дуаларынын ҹавабсыз галмајаҹағына әмин иди. Бәс Јеһова онун дуасына неҹә ҹаваб верди?\n17 Такида баҹынын өлүмүндән үч ил сонра Јапонијанын Али Мәһкәмәси онун хејринә гәрар чыхарараг етираф етди ки, өз истәјини ајдын шәкилдә ифадә етмәсинә бахмајараг, она ган көчүрмәк дүзҝүн дејилди. Мәһкәмәнин 2000-ҹи ил 29 феврал тарихли гәрарында билдирилмишди ки, бу кими мәсәләләрдә «инсанын шәхси гәрар вермәк һүгугуна һөрмәт ҝөстәрилмәлидир». Такида баҹы Мүгәддәс Китаб әсасында тәрбијә олунмуш виҹданына ујғун тибби мүалиҹә сечмәк уғрунда гәтијјәтлә мүбаризә апарды. Онун сајәсиндә бу ҝүн Јапонијада Јеһованын Шаһидләри архајынлыгла мүалиҹә олунурлар вә онлара мәҹбури ган көчүрүләҹәјиндән горхмурлар.\nПабло Албарасини (18—20 абзаслара бахын.)\n18-20. а) Арҝентинанын Али мәһкәмәси инсанын ганкөчүрмәдән имтина етмәк үчүн тибби сәнәддән истифадә етмәк һүгугу олдуғуну неҹә тәсдигләди? б) Гандан јанлыш истифадә етмәмәклә Мәсиһин рәһбәрлијинә табечилијимизи неҹә ҝөстәрә биләрик?\n18 Арҝентина. Аллаһын Падшаһлығынын вәтәндашы һушуну итирмиш вәзијјәтдә оларса, тибби мүалиҹә илә бағлы лазыми гәрары неҹә верә биләр? Биз үстүмүздә һүгуги сәнәд ҝәздиририк ки, лазым ҝәлдикдә дадымыза чатсын. Бу ҹүр сәнәд Пабло Албарасининин үстүндә дә вар иди. Пабло 2012-ҹи илин мај ајында сојғунчулуға мәруз галмыш вә бир нечә ҝүллә јарасы алмышды. О, хәстәханаја ҝәтириләндә һушсуз вәзијјәтдә олдуғундан ганкөчүрмәдән имтина етмәк истәјини билдирәҹәк вәзијјәтдә дејилди. Анҹаг онун үзәриндә лазыми гајдада долдурулмуш вә дөрд ил әввәл имзаланмыш тибби сәнәд вар иди. Вәзијјәтинин ағыр олмасына вә бәзи һәкимләрин онун һәјатыны хилас етмәк үчүн мүтләг ган көчүрмәк лазым ҝәлдијини дүшүнмәләринә бахмајараг, үмумиликдә тибби һејәт онун истәјинә һөрмәтлә јанашмаға һазыр иди. Анҹаг Паблонун Јеһованын Шаһиди олмајан атасы мәһкәмәнин гәрары илә оғлунун ҝөстәришинин ләғв едилмәсинә наил олду.\n19 Паблонун арвадыны тәмсил едән вәкил бунунла әлагәдар дәрһал мәһкәмәјә шикајәт верди. Бир нечә саатдан сонра апелјасија мәһкәмәси ашағы инстансија мәһкәмәсинин гәрарыны тәкзиб етди вә гәрар верди ки, тибби сәнәдә әсасән хәстәнин истәјинә һөрмәтлә јанашылмалыдыр. Паблонун атасы Арҝентинанын Али Мәһкәмәсинә мүраҹиәт етди. Анҹаг Али Мәһкәмә «[Паблонун ганкөчүрмәдән имтина етмәклә бағлы тибби ҝөстәриши] ағлы үстүндә, тәзјиг олмадан, азад шәкилдә долдурдуғуна шүбһә етмәјә әсас» тапмады. Мәһкәмәнин гәрарында дејилирди: «Иш баҹарығы олан вә јеткин јашда олан һәр бир инсан сағламлығы илә бағлы габагҹадан өз истәјини билдирмәк вә истәнилән мүалиҹә үсулуну гәбул вә ја рәдд етмәк һүгугуна маликдир... Бу сәнәд мүалиҹә едән һәким тәрәфиндән гәбул олунмалыдыр».\nЕјприл Кадорет (21—24 абзаслара бахын.)\n20 Һал-һазырда Албарасини гардаш сапсағламдыр. О вә һәјат јолдашы тибби сәнәди вахтында долдурдугларына ҝөрә чох севинирләр. Пабло бу садә вә ваҹиб аддымы атмагла Аллаһын Падшаһлығынын Падшаһы олан Иса Мәсиһин һакимијјәтинә табе олдуғуну ҝөстәрди. Сиз дә аиләнизлә бирҝә белә бир аддымы атмысынызмы?\nСиз өз тибби сәнәдинизи долдурмусунузму?\n21-24. а) Канаданын Али Мәһкәмәси һәдди-бүлуға чатмамыш ҝәнҹләрлә вә гандан истифадә илә бағлы һансы ваҹиб гәрары чыхартды? б) Бу мәһкәмә иши Јеһованын ҝәнҹ хидмәтчиләрини неҹә ҹәсарәтләндирә биләр?\n21 Канада. Адәтән, мәһкәмәләр валидејнләрин өз ушаглары үчүн ән јахшы мүалиҹә үсулуну сечмәк һүгугуна малик олдугларыны гәбул едир. Һәтта елә һаллар олуб ки, мәһкәмәләр һәдди-бүлуға чатмамыш ушагларын белә (мүәјјән гәдәр јеткинлик ҝөстәрдикләри һалда) тибби мүалиҹә илә бағлы гәрар вермәк һүгугуна һөрмәт ҝөстәрилмәли олдуғуна гәрар вериб. Ејприл Кадорет адлы ҝәнҹ баҹымыз белә бир вәзијјәтлә үзләшмишди. 14 јашы оланда Ејприли ҝүҹлү дахили ганахма илә хәстәханаја чатдырмышдылар. О, бир нечә ај әввәл долдурдуғу тибби сәнәддә ҝөстәрмишди ки, башына дәһшәтли һадисә ҝәлсә белә, она ган көчүрүлмәсини истәмир. Ону мүалиҹә едән һәким Ејприлин јазылы шәкилдә ифадә етдији истәјинә мәһәл гојмады вә она ган көчүрүлмәси үчүн мәһкәмәјә мүраҹиәт етди. Она мәҹбури олараг үч торба еритросит күтләси вурулду. Сонрадан Ејприл башына ҝәлән бу иши зоракылыг кими гијмәтләндирди.\n22 Ејприл вә онун валидејнләри мәһкәмәјә мүраҹиәт етдиләр. Ики ил әрзиндә ишә бахылдыгдан сонра, нәһајәт ки, Канаданын Али Мәһкәмәсинә ҝедиб чыхды. Дүздүр, мәһкәмә Ејприлин јерли ганунун Конститусијаја зидд олмасы тәләбини рәдд етди, анҹаг гәрар верди ки, онун мәһкәмә хәрҹләри өдәнилсин. Һәмчинин онун симасында истәдикләри мүалиҹә үсулуну сечмәк һүгугларындан истифадә едәҹәк дәрәҹәдә јеткин олан һәдди-бүлуға чатмамыш бүтүн ҝәнҹләрин хејринә гәрар верди. Мәһкәмә бәјан етди: «Тибби мүалиҹә мәсәләсинә ҝәлдикдә 16 јашына чатмамыш ҝәнҹләрә имкан верилмәлидир ки, мүәјјән мүалиҹә үсулларына даир гәрарларында нә дәрәҹәдә мүстәгил вә јеткин олдугларыны нүмајиш етдирсинләр».\n23 Бу иш диггәтәлајигдир, чүнки Али Мәһкәмә һәдди-бүлуға чатмамыш ҝәнҹләрин Конститусија һүгугларына диггәт јетирди. Әввәлләр исә Канада мәһкәмәләри јашы 16-дан ашағы олан ушагларла бағлы онлар үчүн ән јахшы һесаб етдикләри мүалиҹә үсулларына иҹазә верә биләрдиләр. Анҹаг бу гәрар гүввәјә миндикдән сонра мәһкәмә 16 јаша гәдәр олан ҝәнҹләрин истәкләринә зидд олараг һәр һансыса мүалиҹә үсулуна гәрар верә билмир. Әввәлҹә мәһкәмә ҝәнҹә шәхси гәрарларыны гәбул едәҹәк дәрәҹәдә кифајәт гәдәр јеткин олдуғуну сүбут етмәк имканы вермәлидир.\n«Аз да олса, Аллаһын адыны шәрәфләндирмәк вә Шејтанын јаланчы олдуғуну сүбут етмәк имканым олдуғу үчүн чох севинирәм»\n24 Үч ил әрзиндә бу гәдәр мүбаризә апармаға дәјәрдими? Ејприлин сөзләринә ҝөрә дәјәрди. Инди о, даими пионердир вә өзүнү ҝүмраһ һисс едир. О дејир: «Аз да олса, Аллаһын адыны шәрәфләндирмәк вә Шејтанын јаланчы олдуғуну сүбут етмәк имканым олдуғу үчүн чох севинирәм». Ејприлин нүмунәси ҝөстәрир ки, ҝәнҹләримиз өз мөвгеләрини ҹәсарәтли мүдафиә едәрәк Аллаһын Падшаһлығынын әсил вәтәндашлары олдугларыны сүбут едә биләрләр! (Мәт. 21:16).\nУшаглара Јеһованын нормаларына ујғун тәрбијә вермәк һүгугу\n25, 26. Бошанмадан сонра бәзән һансы вәзијјәт јараныр?\n25 Јеһова валидејнләрә ушагларыны Онун нормаларына әсасән тәрбијә етмәк мәсулијјәти вериб (Ган. 6:6—8; Ефес. 6:4). Бу тапшырыг һеч дә асан дејил, анҹаг валидејнләр бошандыгда бу иш даһа да чәтинләшир. Чүнки әрлә арвадын ушаглары бөјүтмәјә даир фикирләри кәскин шәкилдә фәргләнә биләр. Мисал үчүн, мәсиһчи валидејн өвладыны Мүгәддәс Китаб нормалары әсасында тәрбијә етмәли олдуғуну дүшүндүјү һалда, диҝәр валидејн бунунла разылашмаја биләр. Әлбәттә, мәсиһчи баша дүшмәлидир ки, бошандыгдан сонра әрлә арвад арасындакы мүнасибәтләрә сон гојулса да, бу, онлары валидејнлик мәсулијјәтиндән азад етмир.\n26 Јеһованын Шаһиди олмајан валидејн мәһкәмәјә мүраҹиәт едә биләр ки, дини тәрбијәсинә нәзарәт едә билмәк үчүн ушағыны (вә ја ушагларыны) онун һимајәсинә версинләр. Бәзиләри иддиа едирләр ки, Јеһованын Шаһиди олан валидејнин вердији тәрбијә ушағын ҝәләҹәји үчүн зәрәрлидир. Онлар иддиа едә биләрләр ки, ушаглары ад ҝүнләриндән вә бајрам шәнликләриндән мәһрум олаҹаг, тәҹили тибби јардым лазым ҝәлдикдә исә онлара «һәјаты хилас едән» ган көчүрүлмәјәҹәк. Хошбәхтликдән, бир чох мәһкәмәләр валидејнләрдән һансынынса дининин тәһлүкәли олуб-олмадығыны јох, ушаг үчүн нәјин даһа јахшы олдуғуну мүәјјән етмәјә чалышыр. Ашағыда бир нечә нүмунә ҝәтирилиб.\n27, 28. Оһајонун Али Мәһкәмәси ушағын Јеһованын Шаһиди кими тәрбијә олунмасынын онун зәрәринә олдуғу илә бағлы галдырылан иттиһама неҹә ҹаваб верди?\n27 Бирләшмиш Штатлар. 1992-ҹи илдә Оһајонун Али Мәһкәмәси Јеһованын Шаһиди олмајан атанын ишинә бахмышды. О, анасынын азјашлы оғлуну Јеһованын Шаһиди кими бөјүтмәсинин онун зәрәринә олаҹағыны иддиа едирди. Ашағы инстансија мәһкәмәси бу фикирлә разылашыб ушағы атанын һимајәсинә вермәк гәрарына ҝәлди. Анасы Ҹеннифер Пејтерә оғлуна баш чәкмәјә иҹазә верилди, анҹаг бир шәртлә ки, «Јеһованын Шаһидләринин етигадларыны һеч бир вәҹһлә өвладына өјрәтмәсин вә ја ашыламасын». Ашағы инстансија мәһкәмәсинин гәрарынын мәнасы чох ҝениш олдуғундан ону ејни заманда елә баша дүшмәк оларды ки, Ҹеннифер баҹы өз оғлу Бобби илә һеч Мүгәддәс Китаб вә онун әхлаг нормалары барәдә дә даныша билмәзди. Баҹынын кечирдији һиссләри тәсәввүр едирсиниз?! Ҹеннифер чох мәјус иди, анҹаг о, дејир ки, сәбир етмәји вә вәзијјәтә Јеһованын мүдахилә етмәсини ҝөзләмәји өјрәнди. О хатырлајыр: «Јеһова һәмишә јанымда олуб». Баҹынын вәкили Јеһованын тәшкилатынын көмәјилә Оһајонун Али Мәһкәмәсинә мүраҹиәт етди.\n28 Али Мәһкәмә ашағы инстансија мәһкәмәсинин гәрары илә разылашмады вә билдирди ки, «валидејнләр өвладларына тәлим вермәк кими әсас һүгуга маликдирләр, бура өз әхлаги вә дини дәјәрләрини ашыламаг да дахилдир». Мәһкәмәнин гәрарында һәмчинин дејилирди ки, Јеһованын Шаһидләринин дини етигадларынын ушағын физики вә әгли вәзијјәти үчүн зәрәрли олаҹағына даир һеч бир сүбут олмадығындан мәһкәмәнин ихтијары јох иди ки, мәнсуб олдуғу динә ҝөрә валидејнин гәјјумлуг һүгугуну мәһдудлашдырсын. Мәһкәмә Јеһованын Шаһидләринин дини етигадларынын ушағын әгли вә физики сағламлығына мәнфи тәсир етдијини сүбут едән һеч бир дәлил тапмады.\nЧох вахт мәһкәмәләр ушаглар үзәриндә гәјјумлуг һүгугуну мәсиһчи валидејнләрә верир\n29-31. Данимаркадан олан баҹыны гәјјумлуг һүгугундан нә үчүн мәһрум етмишдиләр вә Данимарканын Али Мәһкәмәси һансы гәрары гәбул етди?\n29 Данимарка. Анита Һансен дә ејни проблемлә үзләшмишди. Онун кечмиш һәјат јолдашы једдијашлы гызы Аманданы онун һимајәсинә вермәси үчүн мәһкәмәјә мүраҹиәт етмишди. Рајон мәһкәмәси 2000-ҹи илдә гәјјумлуғу Һансен баҹыја версә дә, Аманданын атасы јухары инстансија мәһкәмәсинә мүраҹиәт етмишди вә јухары инстансија мәһкәмәси рајон мәһкәмәсинин гәрарыны ләғв едәрәк гәјјумлуғу атаја вермишди. Мәһкәмә белә гәнаәтә ҝәлмишди ки, дини етигадлары уҹбатындан валидејнләрин һәјата бахышларында зиддијјәтләр олдуғу үчүн бу зиддијјәтләри ата даһа јахшы арадан галдыра биләр. Әслиндә елә чыхыр ки, Һансен баҹыны гызы Аманданын гәјјумлуғундан мәһрум етмәләринә сәбәб јалныз вә јалныз Јеһованын Шаһиди олмасы иди.\n30 Бу ағыр сынаглар заманы Анита баҹы һәрдән елә вәзијјәтдә олурду ки, һеч өзү билмирди нә һагда дуа етсин. О дејир: «Анҹаг Ромалылара 8:26, 27 ајәләриндәки сөзләр мәнә сөзүн әсил мәнасында тәсәлли верирди. Мән һәмишә һисс едирдим ки, Јеһова мәним нәләр чәкдијими баша дүшүр. Онун ҝөзү һәмишә үстүмдә олуб вә һеч вахт мәни тәрк етмәјиб». (Зәбур 32:8; Әшија 41:10 ајәләрини охујун.)\n31 Һансен баҹы Данимарканын Али Мәһкәмәсинә мүраҹиәт етди. Мәһкәмәнин гәрарында дејилирди: «Гәјјумлугла бағлы мәсәләдә ушаг үчүн нәјин даһа јахшы олдуғу дәгиг мүәјјән едилдикдән сонра гәрар верилмәлидир». Һәмчинин мәһкәмә белә бир фикир ирәли сүрдү ки, гәјјумлугла бағлы гәрар Јеһованын Шаһидләринин «тәлим вә мөвгеләринә» әсасән јох, валидејнләрдән һәр биринин мүнагишәни неҹә һәлл етмәләринә әсасән верилмәлидир. Али Мәһкәмә Анитанын гәјјумлуға јарарлы олдуғуну гәбул едәндә вә гызы Аманданы јенидән онун һимајәсинә гајтаранда баҹы севинҹиндән јерә-ҝөјә сығмырды.\n32. Авропа Инсан Һүгуглары Мәһкәмәси Јеһованын Шаһиди олан валидејнләри дискриминасијадан неҹә мүдафиә едир?\n32 Диҝәр Авропа өлкәләри. Бәзи һалларда ушагларын гәјјумлуғу илә бағлы мәһкәмә ишләри өлкәнин али мәһкәмә һүдудларындан кәнара чыхыр вә ишә Авропа Инсан Һүгуглары Мәһкәмәси (АИҺМ) бахыр. Ики ишә бахаркән АИҺМ етираф етмишдир ки, милли мәһкәмәләрин Јеһованын Шаһиди олан вә олмајан валидејнә мүхтәлиф ҹүр јанашмасынын сәбәби садәҹә онларын дини етигады олмушдур. АИҺМ бу ҹүр мүнасибәти дискриминасија адландырараг гәрар вермишдир ки, «сырф дини етигадларына ҝөрә инсанлар арасында ајры-сечкилик етмәк јолверилмәздир». АИҺМ-ин онун хејринә чыхардығы гәрардан сонра раһатлыг тапан бир баҹы дејир: «Өвладларыма зәрәр вурмагда иттиһам олунмағым мәни јандырыб-јахырды. Һалбуки, мән ҝеҹәми ҝүндүзүмә гатыб онлара һәр шејин ән јахшысыны вермәјә, мәсиһчи кими бөјүтмәјә чалышмышам».\n33. Валидејнләр Филиппилиләрә 4:5 ајәсиндәки принсипи неҹә тәтбиг етмәлидир?\n33 Әлбәттә ки, мәһкәмәләрдә өвладларына Мүгәддәс Китаб принсипләрини ашыламаг һүгуглары уғрунда мүбаризә апармалы олан Јеһованын Шаһидләри дәрракәли олмаға чалышырлар. (Филиппилиләрә 4:5 ајәсини охујун.) Онлар ушагларыны Аллаһын бујурдуғу кими тәрбијә етмәк һүгугларыны гијмәтләндирдикләри кими, Јеһованын Шаһиди олмајан валидејнин дә истәдији тәгдирдә ушағын тәрбијәсиндә иштирак етмәк һүгугу олдуғуну гәбул едирләр. Бәс мәсиһчи валидејн ушағын тәрбијәсинә нә дәрәҹәдә ҹидди јанашыр?\n34. Мәсиһчи валидејнләр Нәһәмјанын ҝүнләриндәки јәһудиләрин нүмунәсиндән неҹә јарарлана биләрләр?\n34 Нәһәмјанын ҝүнләриндә јашајан јәһудиләрин нүмунәси бизим үчүн ибрәтамиздир. Онлар вар ҝүҹләри илә Јерусәлим диварларыны бәрпа етмәјә чалышырдылар. Чүнки билирдиләр ки, бу диварлар онлары вә аиләләрини әтрафдакы дүшмән халглардан горујаҹаг. Бу сәбәбдән Нәһәмја онлары тәшвиг едирди: «Гардашларыныз, оғул-гызларыныз, арвадларыныз вә евләриниз үчүн вурушун!» (Нәһ. 4:14). Јәһудиләр үчүн бу дөјүш һәр шејә дәјәрди. Ејнилә, бу ҝүн Јеһованын Шаһиди олан валидејнләр өвладларыны һәгигәт јолунда бөјүтмәк үчүн дәридән-габыгдан чыхырлар. Онлар дәрк едирләр ки, өвладлары мәктәбдә вә күчәдә зәрәрли тәсирләрә мәруз галыр. Бу ҹүр тәсирләр күтләви информасија васитәсилә һәтта евимизә дә дахил ола биләр. Валидејнләр, һеч вахт унутмајын ки, оғлунуз вә гызыныз уғрунда — онларын руһән инкишаф етмәләринә зәмин јарадан бир мүһитдә бөјүмәләри уғрунда мүбаризә апармаға дәјәр.\nЈеһованын һәгиги ибадәти дәстәкләјәҹәјинә әмин олун\n35, 36. Јеһованын Шаһидләринин һүгугларыны мүдафиә етмәк уғрунда апардыглары мүбаризәләрин һансы фајдасы вар вә сиз нә етмәк әзминдәсиниз?\n35 Һеч бир шүбһә јохдур ки, Јеһова Она азад шәкилдә ибадәт етмәк уғрунда апардығы мүбаризәдә Өз тәшкилатына хејир-дуа верир. Бу ҹүр мүбаризәләр заманы Аллаһын халгынын мәһкәмәләрдә вә иҹтимаијјәт гаршысында ҝүҹлү шаһидлик вермәк имканы олур (Ром. 1:8). Үстәлик, онларын газандығы һүгуги гәләбәләр сајәсиндә Јеһованын Шаһиди олмајан бир чохларынын да вәтәндаш һүгуглары мүдафиә олунур. Бунунла белә Аллаһын хидмәтчиләринин мәгсәди нә иҹтимаијјәти ислаһ етмәк, нә дә ки өзләринин һаглы олдугларыны сүбута јетирмәкдир. Јеһованын Шаһидләринин өз һүгугларыны мәһкәмәләрдә мүдафиә етмәләринин сәбәби тәмиз ибадәтин бәргәрар олмасы вә јајылмасыдыр. (Филиппилиләрә 1:7 ајәсини охујун.)\n36 Ҝәлин Јеһоваја азад шәкилдә ибадәт етмәк уғрунда мүбаризә апаран иман өрнәкләрини һеч вахт јаддан чыхартмајаг! Ҝәлин онлар кими биз дә һәмишә Јеһоваја садиг галаг вә Онун ишимизи дәстәкләдијинә вә ирадәсини јеринә јетирмәк үчүн бизә ҝүҹ вердијинә олан әминлијимизи һеч вахт итирмәјәк! (Әшј. 54:17).\nБәзи дөвләтләр мәсиһчиләрин әсас һүгуг вә азадлыгларына неҹә мәһдудијјәтләр гојмаға чалышырды вә бу нә илә нәтиҹәләнирди?\nЈеһованын Шаһидләри ганкөчүрмәдән имтина етмәк уғрунда неҹә мүбаризә апарыблар вә Аллаһ онларын ҹәһдләринә неҹә хејир-дуа вериб?\nБәзи Јеһованын Шаһидләри бошандыгдан сонра ушаглары илә бағлы һансы чәтинликләрлә үзләшмишләр?\nҺүгуги гәләбәләрин архасында Аллаһын Падшаһлығынын дурдуғуна сизи нә әмин едир?\nТаганрогда Јеһованын Шаһидләринин мәһкәмә иши